**ANUNŢ**

Institutul Naţional al Magistraturii are plăcerea de a vă informa cu privire la organizarea următoarei activităţi în cadrul Catalogului PLUS EJTN 2019:

# Nume ACTIVITATE

# Artificial intelligence and its implications for the criminal justice system -CP/2019/26

# PERIOADA ŞI LOCUL DE DESFĂŞURARE

**24-25 octombrie 2019**, Trier (Germania)

# Limba în care se desfăşoară

Limba engleză

# Organizator

# Rețeaua Europeană de Formare Judiciară (EJTN) şi (The Academy of European Law) ERA

**DESCRIERE**

Progresul rapid al inteligenței artificiale și al învățării automate ridică întrebări esenţiale privind beneficiile și riscurile legate de sistemul de justiție penală. Software-ul se află acum în variate dispozitive care sunt folosite de oameni pentru a-și conduce afacerea și viața privată. Cu toate acestea, dacă inteligenţa artificială ar putea fi folosită acum pentru a prezice criminalitatea, dar și ca un instrument penal, așa cum se întâmplă astăzi, programele software nu pot fi destinatarii pedepsei penale, în principal pentru că nu se pot concepe pe ei înșiși ca agenți responsabili moral și pentru că nu înțeleg conceptul de pedeapsă retributivă.

Seminarul se adresează judecătorilor, avocaților, procurorilor și anchetatorilor de poliție şi îşi propune conştientizarea faptului că aspectele privind inteligența artificială sunt deja utilizate și indicarea schimbărilor care se află la orizont în viitorul foarte apropiat.

Detalii privind seminarul pot fi obținute pe pagina web a EJTN, la adresa:

# <http://www.ejtn.eu/Catalogue/EJTN-funded-activities-2019/Artificial-intelligence-and-its-implications-for-the-criminal-justice-system---CP201926/>

# Finanţare

# EJTN rambursează participanților costurile de transport (în limita a 400 Euro) şi acordă diurnă pentru acoperirea costurilor aferente cazării și meselor.

# Conform regulilor financiare ale EJTN, diurnele vor fi acordate pentru fiecare din zilele seminarului şi pentru noaptea de dinaintea seminarului (dacă se justifică – de exemplu, pentru activitățile care, potrivit agendei, încep înainte de ora 10:00 am).

# Pentru ultima zi a seminarului se acordă 50% din cuantumul diurnei, aceeași regulă aplicându-se şi seminariilor cu durata de 1 zi. O diurnă completă poate fi plătită pentru ultima zi a seminarului/seminar de 1 zi dacă participantul demonstrează că nu există un mijloc de transport disponibil pentru retur în acea zi.

# În situația în care organizatorii acoperă costurile aferente meselor și pauzelor de cafea sau orice alte cheltuieli sunt plătite sau oferite de organizatori, diurna se reduce în mod corespunzător.

# Costul total eligibil pentru transportul dus-întors este de maxim 400 €.

# Prin depunerea documentelor de candidatură, candidații acceptă că, în ipoteza selectării în vederea participării, acesta se va face exclusiv în condițiile financiare aprobate la nivelul EJTN. Detalii privind condițiile financiare de participare sunt disponibile pe pagina web a EJTN la adresa: <http://www.ejtn.eu/Documents/Calendar%20of%20Activities/EJTN_CFP_Updated%20Nov%202018.pdf>

# Cui se adresează

# Judecătorilor specializaţi în drept penal şi procurorilor

**NUMĂR DE LOCURI**

# 1 loc

# INM va alcătui şi o listă de rezervă (maxim 4 persoane), la care se va apela în situaţia renunţării magistraţilor selectaţi, precum şi în situaţia în care România va primi mai multe locuri ca urmare a renunţărilor/realocării locurilor atribuite inițial altor state.

# DOCUMENTE NECESARE PENTRU ÎNSCRIERE

* CV actualizat cuprinzând date de contact (telefon, fax, e-mail) – limba română;
* scrisoare de intenţie – limba română, din care să rezulte îndeplinirea condițiilor de specializare privind participarea la activitate;
* certificat de competenţă lingvistică pentru limba engleză (în măsura în care candidatul posedă un astfel de certificat);
* **avizul** **colegiului de conducere** **al instanţei sau parchetului** la care aceştia îşi desfăşoară activitatea, iar **în caz de urgenţă**, **avizul** **preşedintelui secţiei/procurorului şef secţie** în care judecătorul sau procurorul îşi desfăşoară activitatea sau, dacă nu există secţii, **avizul** **conducătorului instanţei sau parchetului** (potrivit art. 6 alin. 2 din Regulamentul privind drepturile şi obligaţiile persoanelor trimise în misiune temporară în străinătate de către Consiliul Superior al Magistraturii, Inspecţia Judiciară, Institutul Naţional al Magistraturii şi Şcoala Naţională de Grefieri, aprobat prin HCSM nr. 1296/14.12.2017).

**Documentele solicitate vor fi transmise exclusiv în format electronic la adresa de e-mail** [nadia.roman@inm-lex.ro](mailto:nadia.roman@inm-lex.ro), **în atenția doamnei Nadia ROMAN.**

**Dosarele de candidatură incomplete (ex: aviz tardiv, aviz ce vizează altă activitate decât cea care face obiectul selecției etc.) nu vor fi incluse în procedura de selecție.**

# Termen înscriere

**30 mai 2019**

# Criterii de selecţie

INM va efectua selecţia participanților în funcţie de următoarele criterii:

* relevanţa programului pentru activitatea profesională a magistratului candidat/specializarea cerută pentru curs;
* neparticiparea recentă la forme de pregătire internaţională;
* posibilitatea şi disponibilitatea magistratului de a disemina informaţiile la care va avea acces prin participarea la programul de pregătire.

*Fiecare criteriu de selecţie va fi analizat corelativ cu condiţia cunoaşterii temeinice a limbii străine în care se defăşoară programul de pregătire, atestată, în principal, prin documente oficiale depuse de candidat.*

*În măsura în care criteriile sus-menționate nu vor fi suficiente pentru departajarea candidaților, la stabilirea listei finale urmează a fi acordată prioritate candidaților care își desfășoară activitatea la instanțe/unități de parchet mai înalte în grad și /sau cu vechime mai mare în profesie.*

# Persoana de contact

Persoana de contact pentru acest program este doamna Nadia ROMAN, personal de specialitate juridică asimilat magistraților, tel. 021/40 76 228, [nadia.roman@inm-lex.ro](mailto:nadia.roman@inm-lex.ro)

# IMPORTANT!

Magistraţii selectaţi vor iniția demersurile necesare în vederea organizării deplasării (achiziționarea biletelor de transport, rezervarea hotelului etc.) numai după primirea invitației oficiale din partea EJTN, cu respectarea condițiilor administrative și financiare specificate în documentele anexate corespondenței EJTN.

În termen de 15 zile de la finalizarea programului de pregătire, participanții pot transmite INM un raport privind activităţile desfăşurate în cadrul programului de formare, problemele de drept dezbătute şi soluţiile relevate, precum şi orice alte informaţii de natură să permită o evaluare a calităţii şi eficacităţii programului.